Timothée Chalamet Dalam Rundingan Untuk Bintangi Filem Biopik Bob Dylan
Pelakon muda yang semakin meningkat naik, Timothée Chalamet dilaporkan sedang dalam rundingan dengan studio Fox Searchlight untuk membintangi filem biopik Bob Dylan yang bertajuk Going Electric.  Menurut sumber Deadline, Chalamet masih belum menandatangani sebarang kontrak untuk membawa watak pemuzik lagenda itu, tetapi dia bersiap untuk membawa peranan Bob Dylan dengan mengambil kelas gitar untuk membiasakan dirinya dengan gitar akustik dan elektrik. Going Electric akan menceritakan peningkatan karier Bob Dylan dalam musik musik rakyat sehinggalah rock & roll. Selain itu juga, ia akan memaparkan hubungan Dylan dengan pemusik legenda era 60an termasuklah Joan Baez dan Seeger. Pengarah Ford V Ferrari, James Mangold akan mengarahkan filem ini, manakala Fox Searchlight menerbitkan filem termasuklah hakmilik musik serta buku bertajuk Dylan Goes Electric tulisan Elijah Wald. Bob Dylan akan menjadi penerbit eksekutif bersama-sama Brian Kavanaugh-Jones dan Andrew Rona. Manakala pengurus Dylan, Jeff Rosen akan menjadi penerbit bersama-sama Mangold, Bob Bookman, Alan Gasmer dan Peter Jaysen. Setakat ini tarikh tayangan filem biopiok Bob Dylan masih belum diumumkan pihak studio.